Մարինա Ռիբալկո

Մարինա Լեոնիդովնա Ռիբալկո (, ), ուկրաինացի դիզայներ, նկարիչ, RYBALKO բրենդի հիմնադիր։

2009 թվականին Ռիբալկոն կազմակերպել է իր առաջին անհատական գեղարվեստական ցուցահանդեսը։ 2013 թվականին սկսել է աշխատել նորաձևության և արվեստի միաձուլման ուղղությամբ և ստեղծել է RYBALKO ապրանքանիշը։ Ապրանքանիշի հաճախորդներից են հայտնի մարդիկ, ինչպիսիք են The Hardkissը, Եկատերինա Օսադչայան, Գարիկ Կորոգոդսկին, ԴախաԲրախան, Dakh Doughters-ը, AINA-ն և շատ ուրիշներ։

Կենսագրություն

Վաղ տարիներ 
Մարինա Ռիբալկոն ծնվել է 1986 թվականի հունիսի 29-ին Ուկրաինայում՝ Կիևում։ Մայրը՝ Նատալկա Իվանովնան որպես վերլուծաբան էր աշխատում «КМДА»-ում, հայրը՝ Լեոնիդ Սերգեևիչը ճարտարագետ էր։ Մինչև 3 տարեկանը Մարինան ապրել է տատիկի՝ Օկսանայի հետ, որը մատենագիր էր և Միրոնովկայի մշակույթի տան թատերական բեմադրությունների կազմակերպիչ։

Ռիբալկոն 2002 թվականին ավարտել է № 287 մասնագիտացված դպրոցի պատկերա-դեկորատիվ արվեստի դասարանը։ 2003 թվականին ընդունվել է Կիևի շինարարության և ճարտարապետության ազգային համալսարան։ Համալսարանն ավարտելուց հետո՝ 2009 թվականին նա կազմակերպել է իր առաջին անհատական գեղարվեստական ցուցահանդեսները։

Համալսարանն ավարտելուց հետո Մարինա Ռիբալկոն որպես դեկորատոր է աշխատել հեռուստատեսությունում և մանկական թատրոնում, մեկ տարի անց սկսել է ստեղծել գլխարկներ։

Կարիերա

Նկարիչ 
2009 թվականին Ռիբալկոն անցկացրել է առաջին պրոֆեսիոնալ ցուցադրությունը՝ «love to dog»-ը նվիրված իր շանը՝ Դանին, որը սատկել էր քաղցկեղից։ Յուղաներկով առաջին աշխատանքները հիմնականում ինքնապատկերներ են, քանի որ, ինչպես վկայում է Ռիբալկոն, «դրանք ձևավորել են ուղղություն իմ գեղանկարչության մեջ»։

2009-2012 թվականներին Ռիբալկոն փորձարարական մոտեցում է ցուցաբերել իր ոճական փոփոխություններում, որոնք տարբերվում են ակնարկների և ձևերի պարադոքսալ համադրությունների օգտագործմամբ։ 2010 թվականին նա կազմակերպել է իր երկրորդ պրոֆեսիոնալ ցուցահանդեսը՝ «ВОНИ»-ին, իսկ մեկ տարի անց՝ երրորդը՝ «Life»-ը՝ ֆրանսիական մշակութային ГОГОЛЬFEST կենտրանի օժանդակությամբ։ 2013 թվականին Ռիբալկոն ГОГОЛЬFEST-ի շրջանակներում ներկայացրել է անհատական գրաֆիկական «box» ցուցահանդեսը, նույն թվականին անցկացրել է նաև «Guinevere van Seenus» ցուցահանդեսը։ 2015 թվականին Ռիբալկոն ГОГОЛЬFEST-ի շրջանակներում Ուկրաինայի ազգային էքսպոկենտրոնում անցկացրել է անհատական «All in your hands» ցուցահանդեսը, որի ժամանակ ցուցադրվել են յուղաներկից կտավներ, գրաֆիկայից և գեղանկարչությունից կատալոգներ։

2016 թվականին Ռիբալկոն ստեղծել է ջրաներկից աշխատանքների շարք, որտեղ համադրվում են երկու կոնտրաստ գույն՝ կարմիրը և կապույտը, որոնք հետագայում՝ 2017 թվականին, հիմք են ծառայել նրա RYBALKO SS ապրանքանիշի համար։

2018 թվականի օգոստոսին Կիևի Spivakovska ART:EGO պատկերասրահում կայացել է «RYBALKOart» ցուցահանդեսի բացումը, որտեղ հավաքված էին վերջին տարիների սյուռեալիզմի ոճով ստեղծված աշխատանքները։ 2018 թվականի հոկտեմբերին SkyLine-ում Spivakovska ART:EGO պատկերասրահի 4-ամյակին Ռիբալկոն այն նկարիչներից մեկն էր, ում նկարները ցուցադրվել են Faces of EGO կոլեկտիվ ցուցահանդեսում։ 2019 թվականի փետրվարին Կիևում անցկացվել է The Code ժամանակակից քանդակագործության և գեղանկարչության աշխատանքների ամենամյա ցուցահանդեսը։ 18 ուկրաինացի նկարիչների աշխատանքների թվում էին նաև Ռիբալկոյի նկարները։ Քննադատները  նշել են, որ The CODE ցուցահանդեսը նկարիչների արվեստի հավաքածու է, որոնք իրենց աշխատանքներում ուսումնասիրում են պատմական անգիտակցուցությունը՝ այսպես թե այնպես նշելով մարդու տեղը տիեզերքում։

Հագուստի դիզայներ 
2012 թվականին Մարինա Ռիբալկոն իր ապագա ամուսնու՝ Ալեքսանդր Լենի և Իգոր Շտիլի հետ ստեղծել է Komoora Design Workshop արվեստանոցը, որտեղ ներկայացված է ուկրաինացի և ռուս երիտասարդ դիզայներների հագուստները, կոշիկները և աքսեսուարները, նաև ինտերիերի դետալներ՝ ստեղծված խանութի սեփականատերերի կողմից։

2013 թվականի սկզբին Ռիբալկոն ստեղծել է RYBALKO ապրանքանիշը և իր առաջին հավաքածուն է ցուցադրել Mercedes-Benz Kiev Fashion Days-ում։

2014 թվականին М1 հեռուստաալիքը նկարահանել է «ԻՄ ՄԱՍՆԱԳԻՏՈՒԹՈՒՆԸ» ծրագիրը Ռիբալկոյի և այլ ուկրաինացի դիզայներների հետ, որտեղ հաղթողը կարող էր մասնակցել նորաձևության շաբաթին։ Ռիբալկոն զբաղեցրել է առաջին տեղը և մասնակցել է «Fresh fashion» նախագծում՝ Կիևում UFW-ի շրջանակներում՝ ներկայացնելով իր FW 2014/15 հավաքածուն։ Նույն թվականին իր աշխատանքներն է ներկայացրել CPM-Moscow-ում՝ Designerpool ծրագրի շրջանակներում։

2014 թվականի հոկտեմբերի 19-ին UFW շրջանակներում Ռիբալկոն ներկայացրել է SS15 հավաքածուն, որտեղ օգտագործել էր ձևվածքի ճապոնական տարբերակը և պրինտներ։ Հաջորդ հավաքածուն՝ FW 2015/16-ը, ստեղծված է սև-սպիտակ գույներում, ագրեսիվ պրինտներով և բնորոշ երկար փետուրներով։

2016 թվականին նկարիչ և դիզայներ Մարինա Ռիբալկոն ստեղծել է SS16 հավաքածուն։ Քննադատ Տ. Պետրակովան նշել է Ռիբալկոյի նոր հավաքածուի ավանգարդ մոտեցումը՝ շեշտը դնելով էքսցենտրիկության և նրբագեղության վրա, որը չի համապատասխանում դասական նորաձևության կանոններին։

2016 թվականի նոյեմբերին Ռիբալկոն ստեղծել է կապսուլային «Family love» հավաքածուն՝ տաղանդավոր վեցամյա գրաֆիկական նկարիչ Իվան Կրիվոնոսի պրինտներով։

FW 2017/18 հավաքածուի ցուցադրության ժամանակ Ռիբալկոն առաջին անգամ ցուցադրել է օղակով կիսաշրջանաձև պայուսակների գիծը, որոնք արդյունքում դարձել են նրա ապրանքանիշի այցեքարտը։ 2017 թվականի ամռանը Ռիբալկոն ստեղծել է տարազներ և դիմակներ Burning Man-ի համար։

2018 թվականի հունիսին ստեղծել է «Հրեշտակներ և Սատանաներ» հավաքածուն Ուկրաինական թոփ մոդել հեռուստատեսային ռեալիթի շոուի եզրափակչի համար։

2019 թվականի փետրվարին Ռիբալկոն UFW-ում ներկայացրել է նոր FW 19/20 «Pearl» հավաքածուն։ Առաջին անգամ դիզայները ստեղծել է սեղմիրաններ՝ օգտագործելով մարգարիտ և քարերից շղթաներ․ այդ թանկարժեք քարերի միջոցով դիզայները զուգակցում էր օրգանիկայի և բնության միասնությունը։ Հավաքածուում օգտագործվել են դիզայների 5 կտավներ, իսկ Ռիբալկոյի մուսան է դարձել մոդել Յունիա Պախոմովան։

2019 թվականի մայիսին Ռիբալկոն եղել է Epson Digital Fashion-2019 մրցույթի մրցավարներից մեկը, որը կազմակերպել էր EPSON ընկերությունը՝ UFW հետ միասին և Istituto Europeo di Design (IED) հետ համագործակցությամբ։

2019 թվականի հունիսին Ռիբալկոն կոստյումներ է ստեղծել «Ubu The King» նախագծի համար, որը նվիրված է Edinburgh Festival Fringe 2019 միջազգային փառատոնին «Միզանտրոպ» անկախ թատրոնի մասնակցությանը։

2019 թվականի սեպտեմբերի 2-ին UFW-ի շրջանակներում տեղի է ունեցել ss20-ի RYBALKA & LIFELYUB-ի ցուցադրությունը, որտեղ Մարինա Ռիբալկոն բարձրացրել է էյջիզմի թեման։ Ուկրաինայում առաջին անգամ նորաձևության շոուին մասնակցել են միայն 55+ մոդելները՝ մեծահասակ մոդելների «Ժիզնելյուբ» գործակալությունից։ Պոդիումում գլխավոր մոդելը Գարիկ Կորոգոդսկին էր՝ «Ժիզնելյուբ» գործակալության համահիմնադիրը։

2020 թվականի սեպտեմբերին Մարինա Ռիբալկոն UFW No Season Season-ի շրջանակներում ներկայացնում է «TIME» նոր հավաքածուն։

Ցուցադրություններ

Մրցանակներ և պարգևներ 

 2014 - Մարինա Ռիբալկոն M1 հեռուստաալիքի կազմակերպած «Իմ Մասնագիտությունը» նախագծում զբաղեցրել է առաջին տեղը։
 2018 - ELLE Style Awards-ին ԴախաԲրախան եղել է Rybalko բրենդի հագուստով, որը ստեղծել էր դիզայներ Մարինա Ռիբալկոն։

Ծանոթագրություններ

Արտաքին հղումներ 

 Rybalko at Ukrainian Fashion Week 

Նորաձևության դիզայներներ
Ուկրաինացի դիզայներներ